করোনা ভাইরাস: বাংলাদেশে ২৪ ঘণ্টায় আবারো সর্বোচ্চ মৃত্যু
বাংলাদেশের স্বাস্থ্য বিভাগের নিয়মিত বিজ্ঞপ্তিতে জানানো হয়েছে যে গত চব্বিশ ঘণ্টায় করোনাভাইরাসে আক্রান্ত হয়ে মারা গেছেন ৭৪ জন। এর মধ্যে চার জন বাড়িতে আর বাকি সবাই হাসপাতালে চিকিৎসাধীন অবস্থায় মারা গেছে।
যারা মারা গেছেন তাদের মধ্যে ৪৮ জন পুরুষ ও ২৬ জন নারী। এ নিয়ে বাংলাদেশে মোট মৃত্যুর সংখ্যা সাড়ে নয় হাজার ছাড়ালো।
অন্যদিকে এ সময়ে অর্থাৎ গত ২৪ ঘণ্টায় নতুন করে করোনা রোগী শনাক্ত হয়েছে ৬,৮৫৪ জন।
দেশে শনাক্ত বিবেচনায় প্রতি একশ নমুনায় শনাক্তের হার গত চব্বিশ ঘণ্টায় ২০ দশমিক ৬৫ এবং মৃত্যুর হার ১ দশমিক ৪৩।
হাসপাতালে বেড বসানোর এক ইঞ্চি জায়গাও নেই: স্বাস্থ্যমন্ত্রী
করোনায় আক্রান্ত হলে মানসিক অবসাদ ও ডিমেনশিয়ার ঝুঁকি তৈরি হয়
স্বাস্থ্য অধিদপ্তরের বুলেটিন অনুযায়ী গত ২৪ ঘণ্টায় সুস্থ হয়েছে ৩,৩৯১ জন এবং এ সময়ে মোট ৩৩ হাজার ১৯৩টি নমুনা পরীক্ষা করা হয়েছে মোট ২৪৩টি পরীক্ষাগারে।
গত কয়েক দিন যাবত বেশ কয়েকবার করোনাভাইরাসে মৃত্যু এবং শনাক্তের সংখ্যা রেকর্ড অতিক্রম করেছে। এর আগে গত ৬ই এপ্রিল ২৪ ঘণ্টায় সর্বোচ্চ ৬৬ জনের মৃত্যুর কথা জানিয়েচিল স্বাস্থ্য অধিদপ্তর।
বাংলাদেশে গত বছরের মার্চের ৮ তারিখে প্রথম করোনাভাইরাস শনাক্ত হওয়ার তথ্য দিয়েছিলো স্বাস্থ্য বিভাগ।
এরপরের দুই মাস দৈনিক শনাক্তের সংখ্যা তিন অংকের মধ্যে থাকলেও সেটা বাড়তে বাড়তে জুলাই মাসে সর্বোচ্চ পর্যায়ে পৌঁছায়।
এরপর বেশ কিছুদিন দৈনিক শনাক্তের সংখ্যা কমতে কমতে এক পর্যায়ে তিনশোর ঘরে নেমে এসেছিল।
তবে এবছর মার্চের শুরু থেকেই শনাক্তে ঊর্ধ্বগতি শুরু হয়।
চিকিৎসক এবং জনস্বাস্থ্য বিশেষজ্ঞরা বলেছেন, হাসপাতালগুলোর ওপর যে হারে চাপ বাড়ছে, তাতে করোনাভাইরাসের চিকিৎসা সেবা ভেঙে পড়ার উপক্রম হয়েছে।
করোনাভাইরাস ঠেকাতে যে সাতটি বিষয় মনে রাখবেন
ঢাকার প্রায় অর্ধেক মানুষ যে কারণে বিষণ্ণতায় ভুগছে

বাংলাদেশের স্বাস্থ্য বিভাগের নিয়মিত বিজ্ঞপ্তিতে জানানো হয়েছে যে গত চব্বিশ ঘণ্টায় করোনাভাইরাসে আক্রান্ত হয়ে মারা গেছেন ৭৪ জন। এর মধ্যে চার জন বাড়িতে আর বাকি সবাই হাসপাতালে চিকিৎসাধীন অবস্থায় মারা গেছে।